Hubblove slike pogosto izgledajo kot umetniška dela.
Vendar, kot smo odkrili v epizodi 59, osnovno delo astronoma
s Hubblovim teleskopom pogosto ni tako vizualno.
Spektri - grafi porazdelitve opazovanih barv -
so močno orodje za preučevanje Vesolja.
Ker pa ponavadi niso posebej privlačni na pogled,
se z njimi večinoma ukvarjajo samo znanstveniki.
Epizoda 63: Iz oddaljene preteklosti - Hubble in umetnost
Za astronome imajo spektri eleganco, enako Hubblovim najlepšim slikam.
Lahko, da niso tako privlačni, kot slike galaksij in meglic,
vendar so za astronoma Boba Fosburyja
in konceptualnega umetnika Tima Otta Rotha
še vedno lahko umetniška dela.
Vedno razmišljam o tem, kako razložiti, kaj znanstveniki pravzaprav počnejo
in kako pridejo do fundamentalnih dejstvev o Vesolju.
Orodja, ki jih uporabljamo, so zelo zapletena,
in včasih proizvedejo podatke, ki vizualno
niso posebej zanimivi, privlačni ali razumljivi.
Eno izmed glavnih orodij, ki so jih astronomi uporabljali tako v preteklosti, kot sedaj, je spektroskopija.
Sami spektri vsebujejo veliko informacij za nekoga, kot sem jaz, astronom,
vendar niso tako očitne za ostale opazovalce.
Roth in Fosbury sta delala na umetniškem projektu
o najstarejših barvah v Vesolju z uporabo Hubblovih spektrov oddaljenih galaksij.
Z uporabo zelenega laserja Rothova instalacija projicira Hubblove spektre oddaljenih galaksij in kvazarjev kot animiran svetlobni val.
Razstavljena je bila v velikem številu mest v Evropi in ZDA,
vključno s premiero tukaj v Benetkah leta 2010...
in pred kratkim v kupoli Planetarija Hayden tukaj v New Yorku.
Ampak zakaj bi umetnika zanimale projekcije spektrov?
Mislim, da ljudi privlači način projekcije.
Ko nekaj vidijo, dobijo antropomorfne asociacije.
Verjetno vidijo možganski val ali utrip srca,
zato se ustavijo in v tem najdejo zanimanje in to je tisto, kar je pomembno.
V tem vidijo uganko in poraja se jim vprašanje: "Kaj se tam dogaja?"
Kot konceptualni umetnik je Roth zainteresiran za koncept barve;
kako je poustvarjena in predstavljena.
V preteklosti je delal s CCD-ji - vrsta čipa, ki zazna svetlobo v Hubblovem teleskopu -
pri tem je uporabil točke posameznih barv, ki so bile posnete med astronomskimi opazovanji.
To umetniško delo gre še korak dlje:
Projekcija je en sam odtenek zelene barve,
vendar vrhovi in doline v črtah
predstavljajo tisoče barv, ki so bile zaznane v na tisoče najbolj oddaljenih objektov, kar so jih znanstveniki kdajkoli opazovali.
Ali bi se lahko poglobili v znamenja in razložili, kaj pomenijo?
Lahko. V osnovi vidite 1200 naključno izbranih objektov,
zato vam ne morem povedati, katerega točno gledamo.
Vendar, če bi tukaj stalo nekaj astronomov, kot sem jaz,
bi lahko razvili debato v nekaj minutah.
"Da, to je H-alfa, vodik, to je dušik, lahko vidim valovno dolžino".
Da, učim se!
Vsakemu položaju ustreza nek element.
Mislim, da je za umetnost pomembno, da odraža koncepte, kot sta barva in slika.
To je tisto, kar je umetnost naredila v zadnjih 500 letih.
Tudi v 20. stoletju smo imeli gibanja,
imamo konceptualno umetnost, slikarstvo barvnih polj
in na nek način 'Iz oddaljene preteklosti' vse to poveže skupaj
in odraža koncept barve z zelo konceptualno formalnim pristopom.
Kar vidite tukaj, je utrip prvobitnega Vesolja.
To je zelo zgodnja barvna informacija; je najstarejša informacija o barvi, kar jih imamo.
Je najstarejša informacija o svetlobi, kar jih imamo in je po Vesolju potovala milijarde let.
Pove nam nekaj o začetkih Vesolja.
Mislim, da je interakcija med umetnostjo in znanostjo zelo zanimiva
in je nekaj, kar se učim,
vendar mislim, da umetnost ima način doseganja fundamentalnih idej.
Znanost je način raziskovanja fundamentalne ideje
z opazovanji, sklepanji in ustvarjanjem slike o tem, kako Vesolje deluje.
Zame umetnost predstavlja ustrezen način, da osnovne ideje
znanstvenega dela predstavimo tako, da bodo na ljudi imele vpliv.
To je tudi način, kjer zapletena razlaga o tem, kako je delo nastalo, ni potrebna.
Lahko rečeš: "Hej, kar vidite, je posnel teleskop v orbiti
iz fotonov, ki so zapustili galaksije v zelo mladem Vesolju in so bili potem detektirani.
Torej gledate zelo oddaljeno Vesolje, kot je izgledalo milijarde let nazaj."
Posebne zahvale
Prizorišča razstave
Hubblecast pripravlja ESA/Hubble na Evropskem Južnem Observatoriju v Nemčiji.
Misija Hubble je projekt mednarodnega sodelovanja med NASO in Evropsko Vesoljsko Agencijo.
www.spacetelescope.org
Besedilo: ESA/Hubble. Prevod: www.portalvvesolje.si